Β4-1464, 1469, 1471, 1477, 1479, 1480 και 1484/95

Ψήφισμα σχετικά με την εκτέλεση του νομοθετικού προγράμματος και άλλων δραστηριοτήτων για το 1995 καθώς και με το πρόγραμμα εργασίας της Επιτροπής για το έτος 1996

Το Ευρωπαϊκό Κοινοβούλιο,

- έχοντας υπόψη το άρθρο 49 του Κανονισμού του,

- έχοντας υπόψη την έκθεση για την εκτέλεση του προγράμματος εργασίας της Επιτροπής κατά το 1995 (COM(95)513),

- έχοντας υπόψη το πρόγραμμα εργασίας της Επιτροπής για το 1996 (COM(95)512),

- έχοντας υπόψη τη δήλωση του Προέδρου της Επιτροπής της 12ης Δεκεμβρίου 1995 καθώς και τη συζήτηση επί του θέματος αυτού,

Α. έχοντας υπόψη ότι το ετήσιο νομοθετικό πρόγραμμα είναι διοργανικό μέσο απαραίτητο για τον προγραμματισμό των δραστηριοτήτων της Ένωσης κατά τρόπο διαφανή, αποτελεσματικό και σύμφωνα με την αρχή της επικουρικότητας,

Ι. σε ό,τι αφορά την αξιολόγηση του προγράμματος για το έτος 1995

1. εκφράζει την ικανοποίησή του για το γεγονός ότι η Επιτροπή παρουσίασε, για πρώτη φορά, έκθεση σχετικά με την εκτέλεση του προγράμματος εργασίας της κατά το έτος 1995[semigr ] υπενθυμίζει, ωστόσο, ότι οφείλει να λάβει επίσης υπόψη της τις προτεραιότητες που ορίζονται στην κοινή δήλωση του Κοινοβουλίου και της Επιτροπής, καθώς και στη δήλωση του Συμβουλίου[semigr ]

2. παρατηρεί ότι το πρόγραμμα του 1995 έχει εκτελεσθεί εν μέρει μόνον και αποδοκιμάζει το γεγονός ότι η Επιτροπή δεν έκανε χρήση του δικαιώματός της για πρωτοβουλία προτείνοντας στο Συμβούλιο και στο Κοινοβούλιο μια αποδέσμευση των διαφόρων θεμάτων[semigr ]

II. σε ό,τι αφορά το πρόγραμμα εργασίας για το έτος 1996

3. εγκρίνει το πρόγραμμα εργασίας και θεωρεί ότι η αρχή «ουκ εν τω πολλώ το ευ» συνεπάγεται ότι η Επιτροπή θα βελτιώσει ουσιαστικά τον έλεγχο της εφαρμογής του κοινοτικού δικαίου[semigr ]

4. ορίζει τις πολιτικές του προτεραιότητες και ζητεί να συμπληρωθεί το νομοθετικό πρόγραμμα με τα ακόλουθα μέτρα:

Α) απασχόληση, ενίσχυση της συνοχής και ανάπτυξη

- συνολικό σχέδιο δράσης για την εφαρμογή του κεφαλαίου 10 του Λευκού Βιβλίου και προτεραιότητες που καθορίστηκαν στο Έσσεν[semigr ]

- πρόταση νομικής βάσης για τη γραμμή του προϋπολογισμού «απασχόληση και ανάπτυξη»[semigr ]

- τροποποίηση της οδηγίας 76/207/ΕΚ σχετικά με την ισότιμη μεταχείριση ανδρών και γυναικών σε ό,τι αφορά την πρόσβαση στην απασχόληση[semigr ]

- μελέτη των επιπτώσεων στην απασχόληση από την εφαρμογή μειωμένων συντελεστών ΦΠΑ[semigr ]

- συγκεκριμένες προτάσεις που θα δίδουν συνέχεια στην συμφωνία που επετεύχθη μεταξύ της Επιτροπής Κοινωνικών Υποθέσεων και της ΓΔ V της Επιτροπής ως προς το περιεχόμενο του μεσοπρόθεσμου κοινωνικού προγράμματος 1995/1997[semigr ]

- προσφυγή στο κοινωνικό πρωτόκολλο για τις προτάσεις οι οποίες δεν είναι δυνατόν να ολοκληρωθούν σύμφωνα με τη συνήθη νομοθετική διαδικασία[semigr ]

- παρουσίαση σχεδίου δράσης, μετά το Συμβούλιο του Έσσεν, σχετικά με την πολιτική στον τομέα της εκπαίδευσης και της επαγγελματικής κατάρτισης[semigr ]

- προτάσεις για την ένταξη των ΜΜΕ και των αγροτικών ζωνών στην κοινωνία των πληροφοριών[semigr ]

- πολιτική ολοκληρωμένης ανάπτυξης της υπαίθρου και ισόρροπη πολιτική διατήρησης των αλιευτικών πόρων - μέτρα αναπροσανατολισμού[semigr ]

- συγκεκριμένες προτάσεις που επιτρέπουν την έγκριση οριστικού και αποτελεσματικού καθεστώτος για τον ΦΠΑ[semigr ]

- προτάσεις που επιτρέπουν την ειδική δημιουργία αγοράς κεφαλαίων για τις ΜΜΕ[semigr ]

- προτάσεις της Επιτροπής σύμφωνα με τα άρθρα 103, παράγραφος 5, 104Γ, παράγραφος 14 και 109 της Συνθήκης ΕΚ καθώς και σύμφωνα με το άρθρο 6 του πρωτοκόλλου για τα κριτήρια σύγκλισης[semigr ]

- ετήσια έκθεση για τη βιομηχανική πολιτική σε συνδυασμό με τις ετήσιες εκθέσεις για την οικονομική κατάσταση, την ενιαία αγορά και την πολιτική ανταγωνισμού[semigr ]

Β) η Ευρώπη των πολιτών

- προπαρασκευή της προσχώρησης των Κοινοτήτων στην ευρωπαϊκή σύμβαση για τη διατήρηση των δικαιωμάτων του ανθρώπου και των θεμελιωδών ελευθεριών[semigr ]

- πρόταση οδηγίας σχετικά με την πρόσβαση των καταναλωτών στη δικαιοσύνη η οποία να διευκολύνει τη διευθέτηση των διασυνοριακών διαφορών[semigr ]

- πρόταση οδηγίας για τη ρύθμιση βλαβών που συνδέονται με τα οδικά ατυχήματα που λαμβάνουν χώρα εκτός της χώρας καταγωγής του θύματος: (άρθρο 138Β της Συνθήκης ΕΚ) Ευρωπαϊκό Κοινοβούλιο, ψήφισμα της 26ης Οκτωβρίου 1995 ((επ´ αυτής της ημερομηνίας Μέρος ΙΙ, σημείο 3))[semigr ]

- πρόταση οδηγίας του Συμβουλίου για το συντονισμό των νομοθετικών, ρυθμιστικών και διοικητικών διατάξεων σχετικά με την αναδιοργάνωση και πτώχευση (χρεωκοπία) επιχειρήσεων που λειτουργούν σε πολλά κράτη μέλη[semigr ]

- Λευκή Βίβλος για την άμυνα και την προώθηση του δημοσίου λειτουργήματος[semigr ]

- εφαρμογή της ανακοίνωσης «καλύτερο νομοθετικό έργο», ιδίως σε ό,τι αφορά την απλοποίηση του κοινοτικού δικαίου και την κωδικοποίησή του[semigr ]

- πρωτοβουλίες της Επιτροπής σχετικά με το δικαίωμα πληροφόρησης των πολιτών και την πρόσβαση του κοινού στα έγγραφα των θεσμικών οργάνων της Ευρωπαϊκής Ένωσης[semigr ] δημιουργία δημόσιου μητρώου στο οποίο αναγράφονται όλα τα πρόσωπα που έχει συμβουλευθεί ή τη γνώμη των οποίων έχει ζητήσει η Επιτροπή σχετικά με νομοθετικές προτάσεις[semigr ]

- απόφαση της Επιτροπής σχετικά με την εφαρμογή του άρθρου 171 της Συνθήκης για την εκτέλεση των αποφάσεων του Δικαστηρίου[semigr ]

- προτάσεις που θα επιτρέπουν στην Επιτροπή να διακόπτει μονομερώς τις πληρωμές σε όλους τους τομείς της κοινοτικής πολιτικής στην περίπτωση που τα κράτη μέλη, κατά παράβαση του άρθρου 209 Α της Συνθήκης, δεν προασπίζουν τα οικονομικά συμφέροντα της Ένωσης[semigr ]

- ανακοίνωση της Επιτροπής σχετικά με τις ενέργειες για την καταπολέμηση των περιπτώσεων απάτης στο σύστημα της κοινοτικής διαμετακόμισης[semigr ]

- τροποποίηση των κανονισμών δημοσιονομικής διαχείρισης προγραμμάτων όπως είναι το PHARE, TACIS και MEDA προκειμένου να βελτιωθεί ο έλεγχος και η αξιολόγηση διασφαλίζοντας ιδίως τη διαφάνεια των προσκλήσεων για υποβολή προσφορών και των συμβάσεων[semigr ]

- σχέδιο κοινοτικής δράσης για την καταπολέμηση του ρατσισμού, της ξενοφοβίας και του αντισημιτισμού καθώς και των ρεβιζιονιστικών και αρνητικών θέσεων όσον αφορά το Ολοκαύτωμα[semigr ]

- προτάσεις για τη μετάβαση στην εφαρμογή του άρθρου Κ.9 της Συνθήκης Ε.Ε. και συγκεκριμένα όσον αφορά το άσυλο και τη μετανάστευση[semigr ]

Γ) περιβάλλον, έρευνα, ενέργεια και μεταφορές

- αναθεώρηση του πέμπτου προγράμματος δράσης για το περιβάλλον σύμφωνα με την προβλεπόμενη διαδικασία στο άρθρο 130Σ, παρ. 3, της Συνθήκης ΕΚ[semigr ]

- πρόταση οδηγίας σχετικά με την προστασία των εδαφών η οποία να προβλέπει αυστηρές διατάξεις στο θέμα της προστασίας από τους ρύπους και της βιώσιμης διαχείρισης του εδάφους (χρησιμοποίηση των εκτάσεων, διάβρωση, δημιουργία συμπαγούς)[semigr ]

- συνολική στρατηγική έναντι της μεταβολής του κλίματος στο πλαίσιο των δεσμεύσεων που ανηλήφθησαν κατά τις Διασκέψεις του Ρίο και του Βερολίνου, γεγονός που συνεπάγεται αφενός την εκπόνηση άλλων μέτρων που προστίθενται στη θέσπιση ενός φόρου CO2/ενεργείας στο πλαίσιο της Ένωσης και αφετέρου μέτρα με στόχο να δρομολογηθεί η «πιλοτική φάση κοινής δράσης» με τις αναπτυσσόμενες χώρες[semigr ]

- πρόταση οδηγίας σχετικά με τη ρύθμιση των επιθέσεων κατά του περιβάλλοντος: (άρθρο 138Β της Συνθήκης ΕΚ) του Ευρωπαϊκού Κοινοβουλίου, ψήφισμα της 20ής Απριλίου 1994 (( ΕΕ C 128 της 9.5.1994, σ. 165))[semigr ]

- Λευκή Βίβλος σχετικά με τον έλεγχο της εφαρμογής της κοινοτικής νομοθεσίας στον τομέα του περιβάλλοντος, συμπεριλαμβανομένης της επιβολής κυρώσεων[semigr ]

- πρόταση για οικολογικό σήμα («ecolabel») που θα επιτρέπει την υποστήριξη και προώθηση της ποιότητας των γεωργικών προϊόντων και των προϊόντων διατροφής[semigr ]

- ανακοίνωση σχετικά με τον συντονισμό μεταξύ ερευνητικού τομέα, βιομηχανίας, ανταγωνιστικότητας και απασχόλησης[semigr ]

- μέτρα προκειμένου να συμμετέχει το Ευρωπαϊκό Κοινοβούλιο στα προγράμματα των «ομάδων άμεσης παρέμβασης» στον ερευνητικό και βιομηχανικό τομέα, συμπεριλαμβανομένης της χρηματοδότησής τους[semigr ]

- μέτρα που αποσκοπούν στη διευκόλυνση της ανάπτυξης τρόπων και τεχνικών μεταφοράς με περιορισμένο αντίκτυπο στο περιβάλλον και με τις οποίες εξοικονομείται ενέργεια[semigr ]

- ολοκλήρωση της πολιτικής μεταφορών, ειδικότερα σε ό,τι αφορά τις κοινωνικές πλευρές της καθώς και εκείνη της ασφάλειας: χρόνος εργασίας, μητρώο EUROS για τον κοινοτικό στόλο, έλεγχος της εναέριας κυκλοφορίας και μελέτη των οικονομικών και κοινωνικών συνεπειών της πολιτικής ελευθέρωσης και απορρύθμισης[semigr ]

- δεύτερο σχέδιο δράσης υπέρ του τουρισμού[semigr ]

Δ) ενίσχυση της παρουσίας της Ένωσης ανά τον κόσμο

- ειδική δράση για την υποστήριξη της ειρηνευτικής διαδικασίας στη Μέση Ανατολή[semigr ]

- δράσεις που αποσκοπούν στην προετοιμασία της Ευρωπαϊκής Ένωσης για τη μελλοντική της διεύρυνση με τις χώρες της Κεντρικής και Ανατολικής Ευρώπης: ανάλυση των επιπτώσεων και των προγραμμάτων συνεργασίας στον γεωργικό, οικονομικό, περιβαλλοντικό, ενεργειακό (ιδίως στο θέμα της πυρηνικής ασφάλειας), πολιτιστικό και πολιτικό τομέα[semigr ]

- δράσεις που αποσκοπούν στην προετοιμασία της Ευρωπαϊκής Ένωσης για τη διεύρυνσή της με την Κύπρο και τη Μάλτα[semigr ]

- δράσεις που αποσκοπούν στην ενίσχυση του ρόλου της Ένωσης: ίδρυση του κέντρου για την πρόληψη των κρίσεων της Ένωσης[semigr ]

- δράσεις που αποσκοπούν στην προώθηση της αναπτυξιακής πολιτικής της Ένωσης λαμβανομένων υπόψη των θεμελιωδών οικονομικών και κοινωνικών αναγκών των λαών καθώς και της προάσπισης των δικαιωμάτων του ανθρώπου[semigr ]

- δράσεις προκειμένου να γίνουν σεβαστά τα κριτήρια της ΔΟΕ στις διεθνείς συμφωνίες και να καταπολεμηθεί το κοινωνικό και περιβαλλοντικό ντάμπινγκ[semigr ]

- Λευκή Βίβλος για την ευρωπαϊκή εξωτερική πολιτική και την πολιτική ασφαλείας[semigr ]

- Λευκή Βίβλος που θα επιτρέπει το σεβασμό των ανθρωπίνων δικαιωμάτων στο πλαίσιο των σχέσεων της Ένωσης με τρίτες χώρες[semigr ]

- συμμετοχή του Ευρωπαϊκού Κοινοβουλίου στον καθορισμό και τη θέση σε εφαρμογή της διατλαντικής Ατζέντας[semigr ]

ΙΙΙ. σε ό,τι αφορά τη διαδικασία

5. ζητεί από την Επιτροπή να τηρήσει τη δέσμευσή της να υποβάλει στο Ευρωπαϊκό Κοινοβούλιο, το μήνα Οκτώβριο, το πρόγραμμα εργασίας της για το επόμενο έτος και να το συμπληρώσει με τις νομικές βάσεις και την προβλεπόμενη ημερομηνία όσον αφορά την υποβολή των διαφόρων προτάσεων ούτως ώστε να διευκολύνει τις εργασίες προγραμματισμού των διαφόρων κοινοβουλευτικών επιτροπών[semigr ]

6. επιμένει να περιλαμβάνει το νομοθετικό πρόγραμμα τις πρωτοβουλίες του Ευρωπαϊκού Κοινοβουλίου που εγκρίνονται σύμφωνα με το άρθρο 138Β της Συνθήκης ΕΚ[semigr ]

7. επιθυμεί μια συστηματικότερη χρησιμοποίηση του δικαιώματος πρωτοβουλίας της Επιτροπής και της τακτικής ενημέρωσης του Ευρωπαϊκού Κοινοβουλίου σύμφωνα με το άρθρο Κ3, παρ. 2 και Ι9 της Συνθήκης για την Ευρωπαϊκή Ένωση[semigr ]

8. καταδικάζει την αποσπασματικοποίηση, εκ μέρους της Επιτροπής, των νομοθετικών πρωτοβουλιών στους τομείς εκείνους στους οποίους θα ήταν προτιμότερη μια συνολική προσέγγιση, όπως π.χ. η κοινωνία των πληροφοριών[semigr ]

9. ζητεί να μην εφαρμόζει η Επιτροπή το άρθρο 90, παρ. 3, της Συνθήκης ΕΚ παρά μόνον σε εξαιρετικές περιπτώσεις και αφού ζητήσει προηγουμένως τη γνώμη του Κοινοβουλίου, και να μην το χρησιμοποιεί σε καμία από τις περιπτώσεις που χρήζουν την εκπόνηση οδηγίας[semigr ]

10. καλεί το Ευρωπαϊκό Συμβούλιο και το Συμβούλιο να γνωστοποιήσουν, πριν από τα τέλη του έτους, τις προτεραιότητες για το επόμενο έτος και να πραγματοποιήσουν ένα στενότερο διάλογο μαζί του[semigr ]

11. προτείνει τον συντονισμό της υποβολής των διαφόρων εκθέσεων και ανακοινώσεων σχετικά με το στάδιο των εργασιών όσον αφορά την Ένωση (ιδίως τα άρθρα Δ, Ι.7, Κ.6 της Συνθήκης για την ΕΕ και το άρθρο 156 της Συνθήκης ΕΚ) έτσι ώστε να μπορέσουν τα κοινοτικά όργανα να καθορίσουν, στο πλαίσιο κοινής ετήσιας συζήτησης, τους μεγάλους και γενικούς πολιτικούς προσανατολισμούς[semigr ]

12. αναθέτει στον Πρόεδρό του να προχωρήσει, σε αυτή τη βάση, σε συμφωνία με τον Πρόεδρο της Επιτροπής και από κοινού με την Προεδρία του Συμβουλίου, το συντομότερο δυνατό σε ό,τι αφορά το ετήσιο νομοθετικό πρόγραμμα για το έτος 1996[semigr ]

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Ευρωπαϊκό Συμβούλιο, το Συμβούλιο, τα εθνικά κοινοβούλια, την Οικονομική και Κοινωνική Επιτροπή καθώς και στην Επιτροπή των Περιφερειών.